Здружението на судска администрација, ги дава следните коментари на Законот за судска служба:

1. член 9 став 1 наместо „Б1 – раководителна служба и раководител на служба (административни работи)“, предлагаме да стои само ,, раководител на судска служба“, бидејќи тоа звање е веднаш после звањето Судски администратор и треба да биде раководител на целата служба. Нејасно е кои ќе бидат надлежностите на едното а кои на другото звање.

Во актуелниот закон звањето Б1 – самостоен судски советник , беше систематизирано само во Врховниот суд. Прашање е дали новиот закон ова звање го предвидува самоо во Врховен суд или и по сите други судови. Доколку замислата е вакво звање да има само во Врховен суд , тогаш звањето раководител на судска служба треба да биде систематизирано како ,,Б1“;

2. член 9 став 1, „Б4“ - Раководител на оддел и раководител на судски оддел треба да бидат повисоки звања од раководителот на одделение. Така да, сметаме дека е потребно да се воцеде ниво Б3 во кое ќе влезат звањата ,, Раководител на судски оддел и раководител на оддел.;

3. член 11 став 1 – покрај наведените, Да се воцеде ново звање ,,Б3 “ и звањата Раководител на оддел и раководител на судски оддел да бидат систематизирани како ,,Б3“;

4. член 14 став 2 - Судскиот администратор на Управниот суд треба да биде во судовите кои ротираат, а не да има постојан член во ССС;

5. член 14 став 4 - Не е утврдено кој ја определува висината на надоместотокот, па предлагаме ,,Висината на надоместокот да ја утврдува претседателот на ССС или истата да биде фиксно утврдена на месечно ниво “;

6. член 14 став 5 - Предлагаме во овој член да се додаде нов став (6): ,, на претседателот и членовите на ССС им следуваат патни трошоци за спроведени активностите во ССС ( учество во комисии, состаноци и сл), доколку превозбите трошоци не ги обезбеди институцијата – судот од каде што доаѓа членот на ССС.“ Висината на трошоците да биде согласно Законот за извршување на буџет – користење на сопствено возило;

7. член 15 став 1 алинеја 5 - Предлагаме измена на оваа алинеа на следниот начин: Најдоцна во рок од 6 месеци од влегување во сила на ЗСС, Советот донесува акт за утврдување на звањата на судските службеници;

8. член 15 став 1 алинеја 10 - Ревидирањето и ажурирањето на прашањата да биде редовно најдоцна на секои 2 години;

Во однос на надлежностите на ССС предлагаме нивно зголемување бидејќи советот е највисоко тело, предвидено со ЗСС и највисоко тело кога се работи за статусот на вработените во судската служба. Во таа насока предлагаме ССС да биде правно лице со професионален кадар. ( доколку законодавецот го прифати нашиот предлог ќе доставиме изготвена верзија);

Советот на судска служба кога се работи за прашања кои се однесуваат за вработените во судската служба.

да учествува во работата на Судскиот буџетски совет и тоа :

- Варијанта 1: преку свои претставници (најмалку 2 )

- Варијанта 2 – ССС да биде активно вклучен во утврдување на висината на буџетот предвиден за вработените во судската служба , а откако висината ќе биде утврдена , ССС да одлучува за неговата распределба

По усвојување на една ваква одредба неопходно ќе треба да сее пристапи кон измена и на други закони.

9. член 86 став 1 алинеја 2 - Нејасно е зошто оценуваниот судски службеник треба да избира кој судија ќе го оценува. Тоа од причина што судскиот службеник треба да биде оценуван од судија со кој е распореден да работи, согласно годишниот распоред за работа на вработените во судската служба;

10. член 86 став 2 - Во оваа ситуација фразата ,, кој било вработен во судската служба “ треба да се замени со ,, вработен во судот , по предлог на судскиот службеник кој се оценува, а со кого оценуваниот е најчесто во соработка при вршењето на работните задачи;

11. член 86 став 3 - Ставот 3 да се дополни со : ,, по предлог на судскиот администратор“. Тоа би значело дека двајцата судски службеници кои ќе го оценуваат СА да бидат по предлог на судскиот администратор. Исто така, сметаме дека службеник од категорија ,,В“ треба да се предлага какао оценувач, само доколку нема службеници од категорија ,, Б“.